**ፍትሃዊነት ያለው ቅስቀሳና ተሳትፎ ለሁሉም ማዳረስ**

**በተደጋጋሚ የሚጠየቁ ጥያቄዎች**

**የዋና ባለስልጣን ትእዛዝ (ኤክዜኩቲቭ ኦርደር) ምንድነው፣ ምንስ ያከናውናል?**

የዋና ባለስልጣን ትእዛዞች በከተማው አስተዳደር ውስጥ ለሚገኙ የሥራ አስፈጻሚ ቅርንጫፍ ኤጀንሲዎች ከከንቲባው በይፋ የሚሰጡ መመሪያዎች ናቸው። እነዚህ ትእዛዞች ባጠቃላዩ፣ በህግ ስልጣን የሚኖራቸውን ሕጎች፣ ፖሊሲዎችና መመሪያዎች በስራ ላይ ማዋልንና ማስፈጸምን የሚመለከቱ ይሆናሉ።

**ይህ የዋና ባለስልጣን ትእዛዝ ምን ያከናውናል?**

ይህ የዋና ባለስልጣን ትእዛዝ፣ በ ኔበር ሁድ/ አካባቢ ዲፓርትመንት ስር ያሉትንም ጨምሮ፣ ለከተማው ቅርንጫፍ ጽሕፈት ቤቶች ሁለ-አቀፍና ያልተዛባ ቅስቀሳና የተሳታፊነት ድርጊቶችን በተግባር እንዲያውሉ ያዛቸዋል።

የ የኔበር ሁድ/አካባቢ ዲፓርትመንት ይህን የሚያመቻቸው፣ የሚከተሉትን መስፈርቶች እንዲያሟላ፣ ከተማው ተመሳሳይና ሊገኝ የሚችል መረጃን መስጠት እንዲያስችለው፣ እያንዳንዱ የከተማ ቅርንጫፍ ጽሕፈት ቤት በሚያደርጋቸው የቅስቀሳና የተሳታፊነት ጥረቶች ላይ፣ ምክርን ፣ ድጋፍንና ቁጥጥርን በማድረግ ነው፥

* ሁሉም ነዋሪዎች በቀላሉ ሊረዱት የሚችሉት፤
* ከህዝብ ምላሽ ሃሳብ እንዲሰጥ የሚያበረታታና ግልጽ ሆነ ዕድሎችን የሚሰጥ፤
* ህዝብ እንዲሳተፍ በጣም ሰፊ የሆኑ ዕድሎችን የሚሰጥ፤
* እንዲሁም፣ ከተገቢው በታች-አገልግሎትን የሚያገኙና ከተገቢው-በታች ውክልና ያላቸውን ማህበረሰቦችን ከፍ ባለ ደረጃ የሚያሳትፍ፤

የ ኔበር ሁድ/አካባቢ ዲፓርትመንት የሚከተሉትን ያከናውናል፥

* ተጨማሪ ያልተዛባ የቅስቀሳና የተሳታፊነት ተግባሮች እንዲኖሩ ቅድሚያ ለማድረግ የሠራተኛ ኃይልን ማደላደል፣ እንዲሁም የከተማው ቅርንጫፍ ጽሕፈት ቤቶች አዲስ የማህበረሰብ ተሳታፊነት እቅዶችን በሚያወጡበት ወቅት ጽ/ቤቱ ቀጣይ የምክር አገልግሎቶችን በውጤታማነት ሁኔታ እንዲያቀርብ ማስቻል።
* ከሲያትል ሰብአዊ መብቶች ቢሮ እና ከከተማው በጀት ቢሮ ጋራ አብሮ በመተባበር፣ የማህበረሰብ ቅስቀሳና ተሳታፊነት መመሪያዎችን በዝርዝር የሚገልጽና የከተማው ባለሥልጣን ከ ከወረዳው ምክር ቤት እና ከከተማው ኔበር ሁድ/አካባቢ ምክር ቤት ጋራ ያለውን ግንኙነት የሚያበቃ የውሳኔ ረቂቅ ያዘጋጃል።
* የሲያትል ከተማ አስተዳደር የማህበረሰብ ተሳትፎ ኮሚሽን መፈጠርን የሚያጠቃልል፣ ለማህበረሰብ ተሳታፊነት በዝርዝር የሚገልጽ አዲስ የከተማ ሕግ ያዘጋጃል።
* ለሁሉም ነዋሪዎች መገልገያ ማግኛ ቦታዎችን የሚያስፋፉ መሣሪያዎችን ለመዳሰስ፣ ለይቶ ለማወቅና ለማዘጋጀት በዲጂታል ተሳታፊነት ዘርፍ ላይ ከሲያትል የኢንፎርሜሽን ቴክኖሎጂ ጋራ በቀጥታ ይሠራል።

**ይህ የዋና ባለስልጣን ትእዛዝ ለምን አስፈለገ?**

ይህ በ 1987 ውስጥ የተዘጋጀው ወቅታዊው የ የሲያትል ከተማ አስተዳደር የማህበረሰብ ተሳታፊነት ሥርዓት፣ ከ 20 ዓመት በላይ ለሚሆን ግዜ ጉልህ የሆነ ማሻሻያ አልተደረገበትም። በመላው ከተማው ውስጥ ሁለ-አቀፍ የማህበረሰብ ተሳታፊነትን ለማሻሻል እርምጃዎች የተወሰዱ ቢሆኑም፣ በከተማው ቅርንጫፍ ጽሕፈት ቤቶች ውስጥ በይበልጥ ያልተዛባና ክፍት የሆነ ማህበረሰብ የማሳተፊያ ሂደት እንዲኖር አስፈላጊነቱ እየጨመረ መጥቷል።

የሲያትል ነዋሪ ሕዝብ እየተለዋወጠ በሄደ ቁጥር፣ እያደጉ የሚመጡት የሕዝብ ክፍሎች በከተማው የውሳኔ አሰጣጥ ሂደት ላይ መወከላቸውንና ሰዎችን ከተካፋይነት ተስፋ የሚያስቆርጡ መሰናክሎች መወገዳቸውን ለማረጋገጥ፣ ከተማው ባለማቋረጥ የሕዝብ ተሳታፊነት ጥረቶቹን እንደገና መመልከትና ማስፋፋት ያስፈልገዋል።

ያልተዛባ ተሳትፎነት ለማንኛውም የማህበረሰብ ተካፋይነት አስፈላጊ ነው፣ በተለይም ከሚገባ በታች-ለተወከሉና ከሚገባ በታች-አገልግሎት ለሚያገኙ ማህበረሰቦች፣ በሚከተሉት ሳይወሰን ግን ሊያጠቃልል የሚችለው፣ ቤት ተከራዮችን፣ ኢምግራንትንና ስደተኞችን፣ ነጭ ያልሆኑ ማህበረሰቦችን፣ ቤት አጥነት ያጋጠማቸው ሰዎችን፣ LGBTQ፣ ዝቅተኛ ገቢ ያላቸው ቤተሰቦችን፣ ወጣቶችንና አዛውንትንም ጨምሮ።

**ይህ አሁን የሚሆነው ለምንድን ነው?**

ከንቲባ ሙሬይ፣ ቅስቀሳና ተሳታፊነትን ልዩ በሆነ መንገድ ማድረጉ ቅድሚያ የሚሰጠው ተግባር መሆኑን ገልጸዋል። የዕቅድና ማህበረሰብ እድገት ቢሮን ያቋቋሙበት አንዱ ምክንያት፣ እቅድ በማዘጋጀትና በማስተግበር መካከል ሊኖሩ የሚችሉ የተዘጉ በሮችን ለማፈራረስ ነው። በማህበረሰቡ ተሳትፎ ግንባር ቀደምትነት የተዘጉ በሮችን ማፈራረሳቸውን መቀጠል ይፈልጋሉ።

ባለፈው የበልግ ወቅት ላይ የከተማው ምክር ቤት የ SLI 18-2-A-1 ሕግ ሲያሳልፍ፣ ስለ ወቅታዊው ሥርዓት ማሰላሰያና እንደገና ማሰቢያ እንዲሁም ያልተዛባ አሠራርን ተጨማሪ የማድረጊያው እድል መሆኑን ከንቲባው ተገንዝበዋል። ይህም ላለፉት ስድስት ወራት የኔበር ሁድ/አካባቢ ዲፓርትመንት ያተኮረበት ነገር ነበር። አሁን እየተሻሻሉ በሚቀጥሉ ነገሮች ላይ ዲፓርትመንቱ ለውጥ የሚያደርግበትና ባለፉት 30 ዓመታት በተከናወኑ ስኬቶች ላይ መሰረት የሚጣልበት ጊዜ ነው።

**የወረዳው ም/ቤት እና የከተማው የአካባቢ ም/ቤት** **ምንድን ናችው?**

ከተማው፣ የዜጎችን ተሳታፊነት በሰፈር ደረጃ ለማራመድ፣ እና ለመደገፍ ተብሎ በ 1987 ከወጣው የሲያትል ከተማ አስተዳደር ም/ቤት ውሳኔ የመነጩ በ 13 የአካባቢ ወረዳዎች የተከፋፈለ ነው። እያንዳንዱ ወረዳ፣ ከማህበረሰብ ምክር ቤት፣ ለትርፍ ካልቆሙድርጅቶች እና ከወረዳው የንግድ ድርጅቶች የተውጣጡ ተወካዮችን የሚያቅፍ አንድ የወረዳ ምክር ቤት አለው። ምክር ቤቶቹ፣ አሳሳቢ ጉዳዮች እንዲጠኑ ለማድረግና ለጋራ ችግሮች የመፍትሄ ሃሳቦችን ለማካፈያ መድረክ ያዘጋጃሉ።

ይህ የከተማው የአካባቢ ም/ቤት በዜጎች የሚመራ የአማካሪ ቡድን ሲሆን፣ ከእያንዳንዱ የከተማው 13 የአካባቢው ወረዳ ም/ቤቶች የተመረጡ አባላትን የያዘ ነው። በመጀመሪያ ጊዜ እንደተፈቀደው፣ ዓላማው ለአካባቢው ማቺንግ ፈንድ/ Neighborhood Matching Fund፣ ለአካባቢው በጀት ቅድሚያ መስጠትና ፣ እና ለ አካባቢው ዕቅድ ፕሮግራሞች ከተማ አቀፍ የሆነ የስራ ቅንብር ማድረግ ነበር።

**በነዚህ 13 የወረዳው ም/ቤቶች እና በ ከተማው የአካባቢ ም/ቤት** **ምን ዓይነት ተፅእኖዎች ሊያጋጥሟቸው ይችላሉ?**

ለብዙ ዓመታት የ የወረዳው ም/ቤትይመራ የነበረው በወረዳው አስተባባሪ ሰራተኞች ነበር። የኔበር ሁድ/አካባቢ ዲፓርትመንት ፣ ወደ ኋላ ተመልሶ ትኩረቱን በመቀየር አቅም በማጎልበትና ማህበረሰቦችን ከስር ጀምሮ (የማህበረሰብ ምክር ቤቶች፣ የንግድ ድርጅት ማህበሮች፣ ለትርፍ ያልቆሙ ድርጅቶች) እንዲደራጁ በመርዳት ላይ ያተኩራል። ወደ መሰረታዊ ዓላማዎቹ ተመልሰን፣ ከ 30 ዓመት በፊት የኔበር ሁድ/አካባቢ ዲፓርትመንት መሥራች የሆኑትን መርሆች እናከብራለን።

**የወረዳው ም/ቤቶች እና የከተማው የአካባቢ ም/ቤት** **ይፈርሳሉን?**

አይደለም። የዋና ባለስልጣን ትእዛዙም ሆነ የ SLI ምላሽ የወረዳው ም/ቤቶችን እና የከተማው የአካባቢ ም/ቤት ማፍረስ አይደለም። የወረዳው ም/ቤቶች፣ ምንም እንኳ በይፋ ከከተማው አስተዳደር ድጋፍ የማያገኙ ቢሆኑም ልክ አሁን እንደሚያደርጉት፣ መሳተፋቸውን፣ ለዓላማ መቆማቸውን እና/ወይም መረጃ መስጠታቸውን ሊቀጥሉ ይችላሉ። መኖራቸው እንዲቀጥል ወይም ተቀባይነት እንዲኖራቸው የግድ በይፋ በህግ ታዋቂ መሆን አያስፈልጋቸውም።

**የወረዳው ምክር ቤቶች ድንበሮች ይቀየራሉን?**

አይደለም። የወረዳው ም/ቤቶችይሻላል በሚሉት መንገድ ሊሰሩ ይችላሉ፣ እንዲሁም ድንበሮቻቸውን እራሳቸው መወሰን ይችላሉ።

**የማህበረሰብ ተሳትፎ ኮሚሽን ለምን መፍጠር አስፈለገ?**

አንድ ኮሚሽን፣ አስፈላጊ የሆነውን ስብጥርና ያልተዛባ ውክልናን ወደ ውሳኔ-ማስተላለፊያ ጠረጴዛ ያመጣል። ኮሚሽኑን አስመልክቶ ዝርዝር ሁኔታዎች ገና ተጣርተው የተዘጋጁ ባይሆኑም፣ ውሳኔ ለማስተላለፊያ የበለጠ አቃፊና ወካይ ሂደት ለመመስረት የመጀመሪያው እርምጃ ነው።

**የአዲሱ የማህበረሰብ ተሳትፎ ኮሚሽን ሚና ምንድን ነው?**

ዝርዝር ሁኔታዎች ገና እየተጠኑ ስለሆነ፣ ሚናዎችና ኃላፊነቶችም ገና እየተጠኑ ነው። የዜግነት ሂደቶችና ግንኙነቶች ላይ የሚያተኩር ከተማ-አቀፍ አካል የሚሆን ሲሆን፣ ከተማው የሚሰጣቸውን የገንዘብ ድጋፎችን በመገምገም ላይ ሊሳተፍ ይችል ይሆናል።

**በማህበረሰብ ተሳትፎ ኮሚሽን ውስጥ ማን አባል ይሆናል?**

የአመሰራረቱና የአባላት ዝርዝር፣ በአሁኑ ወቅት ገና አልተወሰነም። የራሳችን የሆኑ ሀሳቦች አሉን፣ እንዲሁም ደግሞ ቻርተሩና የኮሚቴው አባላት አወቃቀር ላይ የማህበረሰብ ተሳትፎ እንደሚኖር እናውቃለን።

**አሁን ያለውን ሥርዓት ለማስተካከል እንደ መሞከር ፈንታ ለምን ግንኙነት ይቋረጣል?**

የጂኦግራፊ አካባቢዎችን አስመልክቶ የሚዘጋጅ መዋቅር፣ በባህል፣ ቋንቋ፣ አሳሳቢ ጉዳዮች፣ ፍላጎቶች፣ ወይም ሌሎች የጂኦግራፊ-ያልሆኑ ጽንሰ ሀሳቦች ለሚታወቁ ሌሎች ማህበረሰቦችን ፍትሀዊና ያልተዛባ ውክልና ሊያመጣ አይችልም። እዚህ Seattle ውስጥ ለአያሌ ልዩ ልዩ ማህበረሰቦች ፍትሐዊና ያልተዛባ ቅስቀሳ ማድረግ ምንም ዓይነት ኮሚቴ፣ አስተዳደር ወይም ኤጀንሲ ብቻውን ሊያደርገው የሚችል ስራ አይደለም።

**የቅስቀሳና ተሳትፎ ስራ ለምን የተለያዩ ይመስላሉ?**

በመጀመሪያ ደረጃ፣ ይህ በአሁኑ ሰዓት ያለው ያሰራር መንገድ አማራጭ ሊሆን አይችልም። ነገሮችን በተለየ መንገድ መስራት እንዲቻል፣ ሁሉም ሰው ተመሳሳይ የሆነ አቅምና ግዜ ሊያበረክት እንደማይችል መገንዘብ ይኖርብናል። ሁሉም ሰው በማህበረሰብ ስብሰባ ላይ ለመገኘት የሚችል አይደለም፣ እናም ይህ ሰዎችን ከመሳተፍ የሚያግዳቸው መሆን የለበትም። በበለጠ አቃፊ ለሆኑ ያሰራር መንገዶችና ተሳታፊነትን ለማስፋፋት እንጣጣራለን።

**ፍትሃዊነትን እንዴት ማስፈን ይቻላል?**

ሁሉም ሰው ባለው ሙሉ አቅም ለመስራትና የህይወት ደረጃውን ለማሻሻል የሚችልባቸው ዕድሎችን ማግኘት ሲችል። ለሁሉም ማህበረሰቦች፣ በተለይም ከሚገባ በታች ውክልና ላላቸውንና ከሚገባ በታች አገልግሎቶችን ለሚያገኙ ማህበረሰቦች ውጤታማነትን ለማሻሻል፣ በማንኛውም የማህበረሰብ ተሳታፊነት ሂደት ላይ ያልተዛባ አሰራር ላይ ትኩረት ማድረግ ያስፈልጋል።

**የሚቀጥለው ደረጃ ምንድነው?**

የኔበር ሁድ/አካባቢ ዲፓርትመንት ፣ ለአዲስ የቅስቀሳና የተሳታፊነት መዋቅር ሃሳብ እንዲቀርብ ግብዣውን ያቀርባል።

የኔበር ሁድ/አካባቢ ዲፓርትመንት ፣ አዲስ የማህበረሰብ ተሳታፊነት መዋቅርን በዝርዝር የሚገልጽና የማህበረሰብ ተሳትፎ ም/ቤትን የሚመሰርት ውሳኔና ሕግ ለማርቀቅ ከሲቪል መብቶች ቢሮና ከከተማው አስተዳደር የበጀት ቢሮ ጋራ አብሮ ይሰራል። በመስከረም ወር መጨረሻ ገደማ ላይ ሁለቱም ረቂቆች ለምክር ቤቱ እንደሚቀርቡ ይጠበቃል።